Vec C‑49/12

The Commissioners for Her Majesty’s Revenue & Customs

proti

Sunico ApS a i.

(návrh na začatie prejudiciálneho konania podaný Østre Landsret)

„Súdna spolupráca v občianskych veciach — Súdna právomoc, uznávanie a výkon rozsudkov v občianskych a obchodných veciach — Nariadenie (ES) č. 44/2001 — Článok 1 ods. 1 — Pôsobnosť — Pojem ‚občianske a obchodné veci‘ — Žaloba podaná orgánom verejnej moci — Náhrada škody z dôvodu spoluúčasti na daňovom úniku spáchanom treťou osobou, ktorá nie je zdaniteľnou osobou na účely DPH“

Abstrakt – Rozsudok Súdneho dvora (tretia komora) z 12. septembra 2013

Súdna spolupráca v občianskych veciach – Súdna právomoc a výkon rozhodnutí v občianskych a obchodných veciach – Nariadenie č. 44/2001 – Ustanovenia tohto nariadenia považované za rovnocenné s ustanoveniami Bruselského dohovoru – Výklad uvedených ustanovení v súlade s judikatúrou Súdneho dvora týkajúcou sa dohovoru (Dohovor z 27. septembra 1968; nariadenie Rady č. 44/2001) Súdna spolupráca v občianskych veciach – Súdna právomoc a výkon rozhodnutí v občianskych a obchodných veciach – Nariadenie č. 44/2001 – Pôsobnosť – Občianske a obchodné veci – Pojem – Žaloba podaná orgánom verejnej moci jedného členského štátu proti fyzickej alebo právnickej osobe s bydliskom alebo sídlom v inom členskom štáte, ktorej predmetom je náhrada škody spôsobenej spoluúčasťou poslednej uvedenej osoby na daňovom úniku – Začlenenie – Podmienky (Nariadenie Rady č. 44/2001, článok 1 ods. 1)

Pozri text rozhodnutia. (pozri bod 32) Pojem „občianske a obchodné veci“ v zmysle článku 1 ods. 1 nariadenia č. 44/2001 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že zahŕňa žalobu, ktorou orgán verejnej moci jedného členského štátu požaduje od fyzických a právnických osôb s bydliskom alebo sídlom v inom členskom štáte náhradu škody spôsobenej zločineckou skupinou, ktorej cieľom bolo dopustiť sa podvodu s daňou z pridanej hodnoty splatnou v prvom členskom štáte. V takej situácii totiž právny vzťah medzi orgánom verejnej moci a zločineckou skupinou nie je právnym vzťahom založeným na verejnom práve, v prejednávanom prípade daňovom práve zahŕňajúcom výkon právomocí v rámci verejnej moci, ale sa riadi právnou úpravou týkajúcou sa deliktuálnej alebo kvázideliktuálnej zodpovednosti tohto členského štátu. V každom prípade vnútroštátnemu súdu prináleží overiť, či sa orgán verejnej moci nachádza v rovnakej situácii ako súkromnoprávna osoba. (pozri body 37, 40, 41, 43, 44 a výrok)

Vec C‑49/12

The Commissioners for Her Majesty’s Revenue & Customs

proti

Sunico ApS a i.

(návrh na začatie prejudiciálneho konania podaný Østre Landsret)

„Súdna spolupráca v občianskych veciach — Súdna právomoc, uznávanie a výkon rozsudkov v občianskych a obchodných veciach — Nariadenie (ES) č. 44/2001 — Článok 1 ods. 1 — Pôsobnosť — Pojem ‚občianske a obchodné veci‘ — Žaloba podaná orgánom verejnej moci — Náhrada škody z dôvodu spoluúčasti na daňovom úniku spáchanom treťou osobou, ktorá nie je zdaniteľnou osobou na účely DPH“

Abstrakt – Rozsudok Súdneho dvora (tretia komora) z 12. septembra 2013

Súdna spolupráca v občianskych veciach — Súdna právomoc a výkon rozhodnutí v občianskych a obchodných veciach — Nariadenie č. 44/2001 — Ustanovenia tohto nariadenia považované za rovnocenné s ustanoveniami Bruselského dohovoru — Výklad uvedených ustanovení v súlade s judikatúrou Súdneho dvora týkajúcou sa dohovoru (Dohovor z 27. septembra 1968; nariadenie Rady č. 44/2001) Súdna spolupráca v občianskych veciach — Súdna právomoc a výkon rozhodnutí v občianskych a obchodných veciach — Nariadenie č. 44/2001 — Pôsobnosť — Občianske a obchodné veci — Pojem — Žaloba podaná orgánom verejnej moci jedného členského štátu proti fyzickej alebo právnickej osobe s bydliskom alebo sídlom v inom členskom štáte, ktorej predmetom je náhrada škody spôsobenej spoluúčasťou poslednej uvedenej osoby na daňovom úniku — Začlenenie — Podmienky (Nariadenie Rady č. 44/2001, článok 1 ods. 1)